Diari Oficial de la Generalitat Valenciana


Sumari del DOGV 3496, del 17-05-1999 (1999/4185)

RESOLUCIÓ de 9 de març de 1999, de la Universitat d'Alacant, per la qual es convoquen proves selectives per a l'ingrés en l'escala de tècnic superior d'aquesta universitat.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4185


Data del document
:   09-03-1999

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu
    * universitat
    * professió de la informàtica

RESOLUCIÓ de 9 de març de 1999, de la Universitat d'Alacant, per la qual es convoquen proves selectives per a l'ingrés en l'escala de tècnic superior d'aquesta universitat. [1999/X4185]
  
Fent complir el que disposa l'Estatut d'aquesta Universitat, aprovat pel Decret 107/1985, de la Generalitat Valenciana, de 22 de juliol (DOGV de 26 de setembre), i a fi d'atendre les necessitats de personal d'administració i serveis, en ús de les competències que li atribueix l'article 18 de la Llei 11/1983, de Reforma Universitària, en relació amb l'article 3.2 e) d'aquesta i amb l'Estatut d'aquesta Universitat, s'acorda convocar proves selectives per a l'ingrés en l'escala de tècnic superior, sector administració especial, àrea de sistemes i àrea de biblioteques de la Universitat d'Alacant, segons aquestes:
  
Bases
  
1. Normes generals
  
1.1 Es convoquen proves selectives per a proveir 2 places, pel sistema de promoció interna, de l'escala de tècnic superior, per a ocupar llocs d'administració especial.
  
1.2 Seran aplicables a aquesta convocatòria el Decret Legislatiu de 24 d'octubre de 1995, del Govern valencià, la Llei 30/1984, de 2 d'agost, amb les corresponents modificacions, en particular la Llei 23/1988 de 28 de juliol, la Llei 22/1993, de 29 de desembre, i la Llei 42/1994, de 30 de desembre, el Reial Decret 364/1995, de 10 de març (BOE del 10 d'abril), l'Estatut de la Universitat d'Alacant i les bases d'aquesta convocatòria.
  
1.3 El procediment de selecció dels aspirants serà el de concurs oposició.
  
1.3.1 La fase d'oposició estarà composta pels exercicis següents, els quals tindran caràcter eliminatori.
  
Perfil de sistemes
  
Primer exercici
  
Primera fase: de caràcter eliminatori. Consistirà a desenvolupar dos supòsits teoricopràctics, desglossats en preguntes, entre tres de proposats pel tribunal i referits al temari que consta com a annex a aquesta convocatòria. Es valorarà de 0 a 20 punts, 10 per cada supòsit, i caldrà obtenir 5 punts almenys en cadascun per a superar-los; la nota serà la suma de les notes obtingudes en cada supòsit en cadascun d'aquests.
  
Segona fase: realització d'una prova de coneixements d'anglès sense ajuda de diccionari. No tindrà caràcter eliminatori i es valorarà de 0 a 2 punts.
  
Tercera fase: respondre les qüestions plantejades en un text en valencià amb respostes alternatives. Les oportunes instruccions per a la realització de la prova seran, igualment, dictades en valencià. No tindrà caràcter eliminatori i es valorarà de 0 a 4 punts.
  
Segon exercici: resolució d'un exercici pràctic amb ordinador en què es plantejaran un conjunt de proves en un entorn amb sistema operatiu UNIX i xarxa local. Es valorarà de 0 a 10 punts i serà necessari obtenir-hi 5 punts almenys per a superar-lo.
  
Perfil de biblioteques
  
Primer exercici
  
Primera fase: de caràcter eliminatori. Consistirà a desenvolupar dos supòsits teoricopràctics, desglossats en preguntes, entre tres dels proposats pel tribunal i referits al temari que consta com a annex a aquesta convocatòria. Serà valorat de 0 a 20 punts, 10 per cada supòsit, i caldrà obtenir 5 punts almenys en cadascun per a superar-los. La nota serà la suma de les notes obtingudes en cada supòsit en cadascun.
  
Segona fase: realització d'una prova de coneixements d'anglès sense ajuda de diccionari. No tindrà caràcter eliminatori i serà valorada de 0 a 2 punts.
  
Tercera fase: respondre amb respostes alternatives les qüestions plantejades en un text en valencià. Les oportunes instruccions per a la realització de la prova seran dictades, igualment, en valencià. No tindrà caràcter eliminatori i serà valorada de 0 a 4 punts.
  
Segon exercici: resolució d'un exercici pràctic amb ordinador en què es plantejaran un conjunt de proves en un entorn amb sistema operatiu UNIX, WINDOWS NT o VSE/ESA i xarxa. Serà valorat de 0 a 10 punts i caldrà obtenir-hi 5 punts almenys per a superar-lo.
  
1.3.2 La fase de concurs, que no tindrà caràcter eliminatori, s'aplicarà als aspirants que hagen superat el primer exercici, i farà referència a les aptituds, els coneixements i l'experiència dels candidats d'acord amb el barem següent:
  
- Per tenir titulació superior, 0,4 punts, i/o específica, 0,6 punts (llicenciatura o enginyeria superior en Informàtica).
  
- Per l'experiència demostrada, fins a 1,5 punts, a raó de 0,1 punt per cada any de servei en l'administració pública en llocs d'igual dedicació, o 0,05 en llocs amb una dedicació afí.
  
- Per activitat formativa, fins a un màxim de 1,5 punts. Es referirà a cursos de formació directament relacionats amb la dedicació del lloc i impartits per centres oficials de formació de l'administració, convinguts o concertats amb aquesta. Es valorarà a raó de 0,1 punt per cursos entre 15 i 50 hores, i 0,2 per cursos de més de 50 hores.
  
1.3.3 La puntuació de la fase de concurs, aplicada als aspirants a què es refereix la base 1.3.2, s'haurà de fer pública amb antelació a l'inici del segon exercici.
  
1.3.4 La proposta d'adjudicació de les places s'efectuarà a favor dels aspirants que, després de sumar les qualificacions de tots els exercicis superats i el resultat del concurs, es troben dins el nombre de vacants oferides.
  
Els aspirants proposats per a l'adjudicació de les places seran nomenats funcionaris en pràctiques i hauran de sotmetre's a un període de pràctiques que comprendrà l'acompliment de les funcions pròpies del lloc que han d'ocupar. Durant aquestes pràctiques seran avaluats periòdicament pels responsables de les unitats de destinació, els quals hauran d'elevar al tribunal un informe escrit sobre les aptituds del funcionari en pràctiques. Aquest període tindrà una durada màxima de sis mesos, i caldrà obtenir-hi la qualificació d'apte.
  
1.4 No es podrà declarar superat el procés selectiu a un nombre d'aspirants superior al de places convocades.
  
1.5 El primer exercici tindrà lloc a partir de la segona quinzena de juny de 1999.
  
1.6 La publicació de les resolucions i els anuncis que establesquen les bases d'aquesta convocatòria es farà també a través de la pàgina web de la Universitat d'Alacant: www.ua.es.
  
2. Requisits dels candidats
  
2.1 Per a ser admès a la realització de les proves selectives, els aspirants hauran de reunir els requisits següents:
  
2.1.1 Ser espanyol o nacional de país de la Comunitat Europea
  
2.1.2 Haver fet els divuit anys.
  
2.1.3 Estar en possessió o en condicions d'obtenir el títol de llicenciat universitari, enginyer, arquitecte o equivalent.
  
2.1.4 Els nacionals dels altres estats membres de la Comunitat Europea hauran d'estar en possessió del títol homologat a l'equivalent espanyol requerit en la base 2.1.3, o bé estar en condicions d'obtenir-lo o tenir-lo convalidat.
  
2.1.5 No patir cap malaltia o discapacitació física o psíquica que l'impossibilite per a l'exercici de les funcions corresponents.
  
2.1.6 No haver sigut separat del servei de qualsevol de les administracions públiques mitjançant expedient disciplinari ni trobar-se inhabilitat per a l'exercici de les funcions corresponents.
  
2.1.7 Pertànyer a l'escala d'analista programador de la Universitat d'Alacant, tenir destinació definitiva en aquesta Universitat i una antiguitat de dos anys, almenys, en aquesta escala.
  
2.2 Caldrà reunir tots els requisits enumerats el dia de finalització del termini de presentació de sol·licituds i mantenir-los fins al moment de la presa de possessió com a funcionari de carrera.
  
3. Sol·licituds
  
3.1 Els qui vulguen prendre part en aquestes proves selectives hauran de fer-ho constar en una instància dirigida al gerent de la Universitat, que serà facilitada gratuïtament en els Serveis Generals de la Universitat, en l'edifici de Rectorat.
  
3.2 La presentació de sol·licituds s'haurà de fer en el Registre General de la Universitat (edifici de Rectorat), en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana. S'hi podran emprar les vies que estableix la normativa vigent establerta per l'article 38.4 de la Llei 30/1992, de 26 de novembre.
  
3.3 La instància s'haurà d'acompanyar amb l'expedient personal, amb detall i documentació justificativa de tot el que s'hi expose, de manera que puguen ser valorats pel tribunal, si s'escau, en la fase de concurs. No s'admetrà la presentació de documentació amb posterioritat a la finalització del termini de presentació d'instàncies.
  
3.4 Els drets d'examen seran de 3.520 pessetes i s'hauran d'ingressar en la CAM, oficina 3191, del campus universitari de Sant Vicent del Raspeig, compte corrent núm. 0540004-64, encara que l'ingrés es podrà efectuar a través d'altres oficines de la mateixa entitat bancària o d'altres.
  
En la sol·licitud haurà de figurar el segell de l'esmentada caixa d'estalvis o el justificant de la transferència, que, si falta, determinarà l'exclusió de l'aspirant. En cap cas, la presentació i el pagament en l'oficina bancària podrà substituir el tràmit de presentació de la sol·licitud davant l'òrgan expressat en el temps i la forma indicats.
  
3.5 Caldrà seguir les instruccions següents a l'hora d'emplenar la instància:
  
3.5.1 En el requadre "Forma d'accés" cal consignar "P".
  
3.5.2 Els aspirants amb discapacitats ho hauran d'indicar en la sol·licitud marcant amb "X" el requadre 6, i sol·licitar, expressant-ho en el requadre 7, les possibles adaptacions de temps i mitjans per a la realització de l'exercici. Així mateix, hauran de concórrer als exercicis per als quals es concrete l'adaptació, amb el corresponent certificat acreditatiu de la minusvalidesa i/o discapacitat, a fi de fer efectiva, si s'escau, la citada petició.
  
3.5.3 En el requadre A) de l'epígraf "Dades per a consignar, segons les bases de la convocatòria", els aspirants hauran de consignar el perfil pel qual opten, entre sistemes o biblioteques. En cas d'optar a ambdós perfils, hauran de presentar dues instàncies.
  
3.6 Els simples errors de fet que puguen inferir-se com a tals de la sol·licitud podran esmenar-se en qualsevol moment, d'ofici o a petició de la persona interessada.
  
4. Admissió d'aspirants
  
4.1 En expirar el termini de presentació d'instàncies, el gerent de la Universitat d'Alacant dictarà resolució en el termini màxim d'un mes, que es publicarà en els taulers d'anuncis de la Universitat, en la qual declararà aprovada la llista provisional d'admesos i exclosos.
  
4.2 Els aspirants exclosos disposaran d'un termini de 10 dies naturals, comptadors a partir de l'endemà de la publicació de la resolució per a poder esmenar el defecte que n'haja motivat l'exclusió.
  
4.3 En finalitzar el termini d'esmena, el gerent dictarà resolució, que es publicarà en els taulers d'anuncis de la Universitat, per la qual s'aprovarà la relació definitiva d'admesos i exclosos i, a més a més, s'hi concretarà el lloc, la data i l'hora de començament del primer exercici, amb una antelació mínima de 15 dies hàbils així com dels següents i la composició del tribunal.
  
5. Tribunals
  
5.1 Els membres del tribunal i els seus assessors estan subjectes als motius i les causes generals d'abstenció previstes en els articles 28 i 29 de la Llei 30/1992.
  
Així mateix, els aspirants podran recusar els membres del tribunal si hi concorren els supòsits previstos en aquesta base.
  
5.2 Amb anterioritat a la iniciació de les proves selectives, si s'escau, es publicarà resolució amb nomenament de nous membres del tribunal, en substitució dels que n'hagueren perdut la condició.
  
5.3 Amb la convocatòria prèvia del president, es constituirà el tribunal amb l'assistència del president i del secretari i de la meitat dels seus membres titulars o suplents, almenys. La sessió de constitució haurà de tenir lloc en el termini màxim de 30 dies a partir de la seua designació, i un mínim de 48 hores abans de la realització del primer exercici.
  
A partir de la constitució del tribunal, per a actuar vàlidament, serà necessària la presència de la majoria dels seus membres, titulars o suplents.
  
5.4 Dins la fase d'oposició, el tribunal resoldrà tots els dubtes que puguen sorgir en l'aplicació d'aquestes normes, com també el que s'haurà de fer en els casos no previstos.
  
5.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents, els quals es limitaran a prestar la seua col·laboració en les seues especialitats tècniques. La designació d'aquests assessors haurà de ser comunicada al rector de la Universitat.
  
5.6 El tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat dels aspirants. Seran exclosos aquells opositors en els fulls d'examen dels quals figuren noms, traços, marques o signes que permeten conèixer la identitat dels membres.
  
5.7 El tribunal adoptarà les mesures necessàries de manera que els aspirants amb minusvalideses disposen de condicions semblants per a la realització dels exercicis que la resta dels participants. En aquest sentit, s'hauran d'establir, per a les persones amb minusvalideses que les sol·liciten en la forma prevista en la base 3.5.2., les adaptacions possibles de temps i mitjans per poder fer-los.
  
5.8 A l'efecte de la comunicació d'altres incidències, el tribunal tindrà la seu en la Unitat de Selecció i Formació de la Universitat, campus de Sant Vicent del Raspeig, telèfon 259 88 75 34, ext. 3939 o 3030.
  
5.9 Els membres del tribunal percebran les gratificacions per assistències fixades en el Decret 24/1997, d'11 de febrer, del Govern valencià, sobre indemnitzacions per raó del servei i gratificacions per serveis extraordinaris (DOGV de 17 de febrer de 1997).
  
5.10 En cap cas el tribunal no podrà declarar que han obtingut plaça un nombre superior d'aspirants al de places convocades. Qualsevol proposta que contravinga el que hi ha establert serà nul·la de ple dret.
  
6. Desenvolupament dels exercicis
  
6.1 El primer exercici es farà en el lloc, la data i l'hora que s'establesca en la Resolució a què es refereix la base 4.3.
  
6.2 Després de la realització de cadascuna de les proves, el tribunal farà pública, en els locals on hagen tingut lloc i en l'edifici de Rectorat d'aquesta universitat, la llista d'aspirants que les hagen superades.
  
6.3 En cada exercici, els aspirants hauran d'acreditar la seua identitat exclusivament mitjançant la presentació del DNI, del passaport o del permís de conduir per als aspirants de nacionalitat espanyola. Els nacionals de països membres de la Comunitat Europea hauran d'acreditar la seua identitat mitjançant el document original que s'expedesca a aquest efecte en el país de què siguen nacionals. El fet que algun aspirant no complesca aquest requisit en determinarà l'exclusió de les proves. En cap cas seran vàlides les còpies o fotocòpies d'aquests documents.
  
Els membres del tribunal i el personal col·laborador d'aquest no permetran l'accés a les sales on es facen els exercicis de les persones que no complesquen els requisits anteriors, ni de les que compareguen una vegada conclosa la crida dels aspirants convocats.
  
6.4 En qualsevol moment, els aspirants podran ser requerits pels membres del tribunal amb la finalitat d'acreditar la seua identitat.
  
6.5 Els aspirants seran convocats per a cada exercici en crida única, i seran exclosos de l'oposició els qui no hi compareguen, tret dels casos de força major, degudament justificats i valorats pel tribunal.
  
6.6 La publicació dels successius anuncis de realització del segon exercici i la resta, l'haurà de fer el tribunal en els locals en què haja tingut lloc el primer i en l'edifici de Rectorat, i per qualssevol altres mitjans si es considera convenient per a facilitar-ne la màxima divulgació, amb vint-i-quatre hores, almenys, d'antelació a l'assenyalada per a la iniciació d'aquests. Quan es tracte del mateix exercici, l'anunci s'haurà de publicar en els locals en què haja tingut lloc, en l'esmentada seu del tribunal, i per qualsevol altre mitjà si es considera convenient, amb dotze hores, almenys, d'antelació. La convocatòria conjunta de tot el procés selectiu haurà de complir aquest requisit.
  
6.7 En qualsevol moment del procés selectiu, si el tribunal té coneixement que algun dels aspirants no reuneix la totalitat dels requisits exigits per la present convocatòria, amb l'audiència prèvia de la persona interessada, haurà de proposar la seua exclusió al rector de la Universitat i comunicar-li les inexactituds o les falsedats formulades per l'aspirant en la sol·licitud d'admissió a les proves selectives, als efectes escaients.
  
Contra l'exclusió, l'aspirant podrà interposar recurs ordinari, davant la mateixa autoritat indicada en el paràgraf anterior.
  
7. Llista d'aprovats
  
7.1 En finalitzar el procés de selecció, el tribunal farà públiques, en el lloc o els llocs de realització de l'últim exercici, i també a la seu del tribunal, la relació d'aspirants aprovats per ordre de puntuació obtinguda, amb indicació del document d'identitat, d'acord amb el que disposa la base 1.3.4.
  
El president del tribunal enviarà còpia certificada de la llista final d'aprovats al rector de la Universitat, en el qual especificarà igualment les dades establertes en el paràgraf anterior.
  
7.2 En cas d'empat, l'ordre s'establirà segons la major puntuació obtinguda pels aspirants en el segon exercici de la fase d'oposició; si persistira, pel de major puntuació en el primer exercici; i si encara així continuara, s'hi aplicarien els resultats obtinguts en la fase de concurs.
  
8. Presentació de documents i nomenament de funcionaris
  
8.1 En el termini de 20 dies naturals, comptadors des de l'endemà del que es van fer públiques les llistes d'aprovats en el lloc o llocs d'examen, els opositors aprovats hauran de presentar en el Registre General de la Universitat els documents següents:
  
A) Fotocòpia compulsada del títol d'acadèmic exigit en la base 2.1.3.
  
8.2 Els qui dins el termini fixat, i tret dels casos de força major, no presenten la documentació, o si de l'examen d'aquesta es dedueix que manca algun dels requisits assenyalats en la base 2.1, no podran ser nomenats funcionaris i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.
  
8.3 Els qui superen les proves selectives i no es considere suficient el seu grau de coneixement de valencià hauran d'acreditar-ne els seus coneixements amb la presentació del certificat d'estar en possessió del nivell elemental, expedit per la Junta Qualificadora de Coneixements de Valencià de la Generalitat Valenciana. Els qui no reunesquen aquest requisit hauran d'obtenir aquest títol en un termini de dos cursos acadèmics, comptadors des de la data de superació del procés selectiu, perquè el seu nomenament tinga caràcter de definitiu.
  
8.4 Per resolució es farà el nomenament de funcionaris en pràctiques a favor dels aspirants a què es refereix la base 1.3.4, amb determinació de la data en què començarà a tenir efecte aquest nomenament.
  
La proposta de nomenament haurà d'acompanyar-se amb fotocòpia del document d'identitat, o el seu corresponent per als nacionals d'estats membres de la Comunitat Europea, i de l'exemplar de la sol·licitud de participació en les proves.
  
8.5 En acabar el procés selectiu, els qui l'hagen superat, el nombre del qual no podrà excedir en cap cas el de places convocades, seran nomenats, a proposta del tribunal qualificador, funcionaris de carrera mitjançant resolució del rector de la Universitat d'Alacant, que es publicarà en el Diari Oficial de la Generalitat Valenciana.
  
8.6 La presa de possessió dels aspirants aprovats serà efectuada en el termini d'un mes, comptador des de la data de publicació del nomenament en el Diari Oficial de la Generalitat Valenciana.
  
9. Norma final
  
9.1 La convocatòria i les seues bases i tots els actes administratius que es deriven d'aquesta i de les actuacions del tribunal podran ser impugnats per les persones interessades en els casos i en la forma previstos per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
9.2 L'administració podrà, si escau, revisar les resolucions del tribunal d'acord amb el que preveu l'esmentada norma.
  
Alacant, 9 de març de 1999.- El gerent: Luis G. Ramos Gutiérrez.
  
Annex I
  
Perfil de sistemes
  
1. Fonaments sobre el sistema operatiu UNIX.
  
2. Gestió d'usuaris.
  
3. Sistemes de fitxers.
  
4. Processos.
  
5. Terminals, impressores i altres dispositius.
  
6. Korn Shell, Bourne Shell i c-shell.
  
7. Comandaments del sistema.
  
8. Edició i processament d'arxius de text en UNIX.
  
9. Crides al sistema.
  
10. Seguretat del sistema.
  
11. Comptabilitat i anàlisi de rendiment.
  
12. Administració del sistema operatiu AIX.
  
13. Administració del sistema operatiu LINUX.
  
14. Administració d'IBM RS/6000 Scalable POWERparallel Systems (SP).
  
15. Sistemes i configuracions d'alta disponibilitat.
  
16. Fonaments sobre les xarxes de comunicacions. Ethernet. Token Ring. ATM.
  
17. Fonament sobre les xarxes basades en TCP/IP. Protocols TCP/IP.
  
18. Implementació de serveis TCP/IP sobre UNIX.
  
19. Administració de xarxes i serveis TCP/IP en UNIX.
  
20. Servei de resolució de noms DNS.
  
21. Sistema de fitxers NFS.
  
22. Servei d'informació de la xarxa NIS.
  
23. Gestió de xarxa a través de SNMP.
  
24. Correu electrònic. Administració en UNIX. Protocols. Seguretat.
  
25. Servei world wide web. Administració. Seguretat.
  
26. Aplicacions en la web. CGI. JavaScript. Java.
  
27. Servei de directori X500.
  
28. Servei de notícies NETNEWS.
  
29. Seguretat dels protocols TCP/IP. Tècniques per a la seguretat en la xarxa.
  
30. Firewalls.
  
31. Sistemes operatius distribuïts.
  
Perfil de biblioteques
  
1. Xarxes d'àrea local. Topologia. Control d'errors.
  
2. Interconnexió de xarxes locals.
  
3. Creació de subxarxes. Màscares i taules de subxarxa.
  
4. Sistemes d'informació de biblioteques.
  
5. Format Ibermac.
  
6. Evolució en l'accés a bases de dades en biblioteques.
  
7. Serveis bàsics d'ús bibliotecari en Internet.
  
8. Catalogació de recursos electrònics accessibles en Internet.
  
9. OPAC, web i estàndard Z39.50 en el món bibliotecari.
  
10. Xarxes locals amb bases de dades en CD Rom. ERL.
  
11. Discos òptics: CD Rom i DVD Rom.
  
12. Protocols TCP/IP.
  
13. Autopistes de la informació.
  
14. Aplicacions client-servidor per a accés a bases de dades remotes mitjançant la utilització de CGI, Java i Java Script. Campus virtual. Biblioteca virtual.
  
15. Generalitats del sistema operatiu Windows NT.
  
16. Característiques comunes de Windows NT Server i Workstation. Diferències.
  
17. Dominis i controls de seguretat en Windows NT.
  
18. Model de seguretat per a usuaris i grups en Windows NT.
  
19. Compartició i permisos en sistemes FAT i NTFS.
  
20. Monitorització i auditories en sistemes Windows NT.
  
21. Configuració i administració d'impressores de xarxa.
  
22. Disseny d'una estratègia de còpies de seguretat.
  
23. Configuració dels protocols d'accés remot (RAS).
  
24. Generalitats del sistema operatiu UNIX.
  
25. Permisos d'usuari i grup en UNIX.
  
26. Planificació de còpies de seguretat en sistemes UNIX i Windows NT.
  
27. Administració del sistema operatiu VSE/ESA. Generalitats.
  
28. Gestió d'arxius en el sistema operatiu VSE/ESA.
  
29. Model de base de dades relacionals.
  
30. Models objectivables de les bases de dades: definició i manteniment d'objectes de bases de dades en Oracle.
  
Annex II
  
Senyor/a ...
  
amb domicili a ...
  
i amb document d'identitat número ...
  
declare sota jurament o promet, a l'efecte de ser nomenat/da funcionari/ària, ...
  
que no he estat separat/da del servei de cap de les administracions públiques i que no em trobe inhabilitat/da per a l'exercici de funcions públiques.